Diari Oficial de la Generalitat Valenciana


Sumari del DOGV 4358, del 16-10-2002 (2002/11456)

RESOLUCIÓ de 29 d'agost del 2002, de la Direcció General de Planificació i Gestió del Medi, per la qual es declara refugi de caça, amb la denominació d'estació biològica, el paratge del Clot de Galvany en el terme municipal d'Elx.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4358

Data del DOGV
:   16-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11000


Data del document
:   29-08-2002

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Elx
    * caça
    * regulació de la caça

RESOLUCIÓ de 29 d'agost del 2002, de la Direcció General de Planificació i Gestió del Medi, per la qual es declara refugi de caça, amb la denominació d'estació biològica, el paratge del Clot de Galvany en el terme municipal d'Elx. [2002/11081]
  
Vista la sol·licitud formulada per l'Ajuntament d'Elx, arreplegant l'acord de la Comissió Municipal de Govern d'11 de juny de 1999, en què se sol·licita que es declare refugi de caça, sota la denominació d'estació biològica, el paratge del Clot de Galvany del dit terme municipal.
  
Vist la memòria que acompanya la dita sol·licitud, en la qual es posen de manifest les circumstàncies d'índole científica i educativa que justifiquen la dita declaració, acompanyades dels avals de centres d'investigació i entitats conservacionistes.
  
Vist l'informe emés pels Servicis territorials de la Conselleria de Medi Ambient d'Alacant, en què es detallen els valors naturals de la finca en qüestió i es precisa el caràcter de terreny cinegètic d'aprofitament comú.
  
Vista la proposta del Servici de Conservació i Gestió de la Biodiversitat pertanyent a la Direcció General de Planificació i Gestió del Medi de la Conselleria de Medi Ambient.
  
Vist l'informe de la D.G. d'Ensenyaments Universitaris i Investigació de la Conselleria de Cultura, Educació i Ciència.
  
Realitzat el tràmit d'audiència als propietaris de les finques afectades i especialment a l'Ajuntament d'Elx.
  
A l'empara de l'article 11 de la Llei 1/1970, de 4 d'abril, de Caça, i de l'article 12 del seu reglament.
  
Fent ús de les facultats que tinc atribuïdes, resolc:
  
Article 1
  
1. Declarar refugi de caça amb la denominació d'estació biològica del Clot de Galvany els terrenys inclosos dins dels límits especificats descriptivament i cartogràficament en els annexos de la present resolució, situats en el terme municipal d'Elx, amb una superfície total de 205 hectàrees.
  
Article 2
  
1. En este refugi de caça, i a fi d'assegurar la conservació de les espècies de fauna, estarà prohibit, permanentment, l'exercici de la caça.
  
2. No obstant això, quan hi haja raons d'orde biològic, tècnic o científic que aconsellen la captura o reducció de determinats exemplars, el director dels Servicis Territorials de la Conselleria de Medi Ambient d'Alacant, amb l'informe tècnic previ del Servici de Conservació i Gestió de la Biodiversitat, podrà concedir l'oportuna autorització i fixar les condicions aplicables en cada cas.
  
3. En l'enclavament descrit en l'annex I, atés que no hi ha la superfície mínima per a l'ordenat exercici de l'activitat cinegètica, estarà permanentment prohibida la caça.
  
Article 3
  
L'administració i gestió del refugi de caça correspon de forma conjunta a l'Ajuntament d'Elx i a la Conselleria de Medi Ambient. Amb este fi es crea una comissió de seguiment que estarà integrada per 3 representants de l'Ajuntament d'Elx i 3 representants de la Conselleria de Medi Ambient. La dita comissió es reunirà, almenys, una vegada a l'any.
  
Article 4
  
Els terrenys cinegètics que es qualifiquen com a refugi de caça se senyalitzaran amb els senyals corresponents, segons el model establit en la Resolució de 26 d'abril de 1988, de la Conselleria d'Agricultura i Pesca.
  
DISPOSICIÓ FINAL
  
La present resolució entrarà en vigor el dia de la publicació en el Diari Oficial de la Generalitat Valenciana.
  
Contra la present resolució, que no posa fi a la via administrativa, es pot presentar un recurs d'alçada davant del conseller de Medi Ambient en el termini d'un mes des de l'endemà al de la publicació, d'acord amb el que disposen els articles 114 i 115 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 d'agost de 2002.- La directora general de Planificació i Gestió del Medi: Paloma Gómez Ossorio.
  
ANNEX I
  
Delimitació del refugi de caça (estació biològica) del Clot de Galvany
  
Seguint el sentit de gir de les agulles del rellotge:
  
Des del punt en què interseccionen el límit sud de la parcel·la cadastral 10 del polígon 129, amb la delimitació del domini públic maritimoterrestre, segueix pel dit límit de parcel·la en direcció O fins a arribar al límit entre els termes municipals d'Elx i Santa Pola; continua en direcció ONO pel límit entre els dits termes, seguint primer el camí del Cap de Santa Pola i després, una vegada creuada l'avinguda de San Bartolomé de Tirajana, pel camí del Carabassí. Deixa el citat camí per seguir en direcció N pel límit de la forest de la Generalitat del Carabassí i Cabeçó (AL-1034). Deixa després este límit per a seguir un camí forestal inclòs en l'indicada forest que discorre en direcció NNE; deixa este camí per a continuar per un altre en direcció ESE. A continuació, segueix de nou el límit de la mateixa forest de la Generalitat, discorrent després en direcció SSE per diversos camins rurals i forestals, inclosos en la seua major part dins de la forest del Carabassí i Cabeçó. Posteriorment, abandona els dits camins per a seguir en línia recta en direcció SSO fins interseccionar amb la carretera asfaltada que enllaça amb l'avinguda de Costa Blanca. Des d'allí segueix el límit de la propietat municipal en direcció SE. Després contínua en direcció E, fins a creuar l'Av. de San Bartolomé de Tirajana, des d'on segueix en direcció S la delimitació del domini públic maritimoterrestre fins arribar de nou al límit sud de la parcel·la 10.
  
Queda exclosa del refugi de caça la parcel·la 33 del polígon 128 del cadastre del terme municipal d'Elx.
  
ANNEX II